
CONSILIUL JUDEŢEAN

HOTĂRÂRE
privind aprobarea  Planului de ocupare a funcţiilor publice din cadrul  Camerei Agricole Judeţene Bistriţa-Năsăud pentru anul 2015

Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 16 consilieri judeţeni;

Având în vedere:
- expunerea de motive nr. IX/14565/10.10.2014 a Preşedintelui Consiliului Judeţean Bistriţa-Năsăud;

- raportul nr. IA/14572/10.10.2014 al Direcţiei administraţie locală;
- adresa nr. 447/19.08.2014 a Camerei Agricole Judeţene Bistriţa-Năsăud, înregistrată la Consiliul Judeţean Bistriţa-Năsăud sub nr. IA/11659/20.08.2014;
- adresa nr. IA/11973/26.08.2014 a Consiliului Judeţean Bistriţa-Năsăud, transmisă Agenţiei Naţionale a Funcţionarilor Publici; 
- adresa nr. 36501/2014 a Agenţiei Naţionale a Funcţionarilor Publici, înregistrată la Consiliul Judeţean Bistriţa-Năsăud cu nr. IA/13078 din 16.09.2014;
- prevederile Hotărârii Consiliului Judeţean Bistriţa-Năsăud nr. 5/20.01.2010 privind înfiinţarea Camerei Agricole  Judeţene Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 150/2013 privind aprobarea Planului de ocupare a funcţiilor publice din cadrul Camerei Agricole Judeţene Bistriţa-Năsăud pentru anul 2014;
- prevederile Hotărârii Consiliului Judeţean Bistriţa-Năsăud nr. 49/2014 privind aprobarea organigramei şi a statului de funcţii ale Camerei Agricole Judeţene Bistriţa-Năsăud pentru anul 2014;
- prevederile Hotărârii Guvernului nr. 1609/2009 privind înfiinţarea camerelor agricole judeţene, prin reorganizarea oficiilor/centrelor de consultanţă agricolă judeţene, aflate în subordinea Agenţiei Naţionale de Consultanţă Agricolă;
- prevederile art. 23 alin. (1), alin. (2), lit.”b” alin. (4) şi alin. (5) din Legea nr. 188/1999 privind statutul funcţionarilor publici, republicată (r2), cu modificările şi completările ulterioare; 
- prevederile art. 2 alin.(2) lit.b), art. 6, art. 10 şi art. 13 din Instrucţiunile pentru elaborarea Planului de ocupare a funcţiilor publice (Anexa nr.1) din Ordinul Preşedintelui Agenţiei Naţionale a Funcţionarilor Publici nr. 7660/2006 privind aprobarea Instrucţiunilor pentru elaborarea Planului de ocupare a funcţiilor publice;
· raportul nr. IB/15554 din 29.10.2014 al Comisiei economice;
· raportul nr. IB/15555 din 29.10.2014 al Comisiei de administraţie.
În temeiul dispoziţiilor art. 91 alin. 2 lit.c), art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare, 

HOTĂRĂŞTE:
Art.1. Se aprobă Planul de ocupare a funcţiilor publice din cadrul Camerei Agricole Judeţene Bistriţa-Năsăud, pentru anul 2015, conform Anexei care face parte integrantă din prezenta hotărâre.
Art.2. Prezenta hotărâre intră în vigoare începând cu data de 01.01.2015, dată la care se abrogă Hotărârea Consiliului Judeţean Bistriţa-Năsăud nr. 150/2013 privind aprobarea Planului de ocupare a funcţiilor publice din cadrul Camerei Agricole Judeţene Bistriţa-Năsăud pentru anul 2014.
Art.3. Prezenta hotărâre a fost adoptată cu un număr de 17 voturi « pentru ».
Art.4. Cu ducerea la îndeplinire a prevederilor prezentei hotărâri, se încredinţează conducerea Camerei Agricole Judeţene Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice al Direcţiei administraţie locală cu:

- Direcţia administraţie locală;
- Compartimentul audit public intern;
- Serviciul coordonare instituţii subordonate, administrare patrimoniu;
- Camera Agricolă Judeţeană Bistriţa-Năsăud;

- Instituţia Prefectului judeţul Bistriţa-Năsăud.
                                             PREŞEDINTE,

                                     EMIL RADU MOLDOVAN

